Johann Reinhold Forster
Dr Johann Reinhold Forster (* 22. Oktober 1729 z Dirschau, (Königlich Pröisse); † 9. Dezämber 1798 z Halle a.d. Saale) isch e vilsitig gebildete dütsche Naturwüsseschaftler und Entdecker in dr Zit vo dr Ufkläärig gsi. Er het au wichdigi Biidrääg zur Ethnologii gmacht. Si offiziells botanischs Autorekürzel isch „J.R.Forst.“.

Lääbe 
Dr Forster het an dr Uniwersidäät Halle studiert, isch in dr Gmäind Hochzeit evangelische Pastor gsi, het vo 1765 aa die dütsche Wolgakoloniste und d Gebiet vo de Kolonie erforscht, isch won er im Mai 1766 si Pastoreboste verloore het zrugg uf Dütschland und denn uf Ängland. 

Wo dr Joseph Banks churz vor dr zwäite Südsee-Räis vom James Cook abgsäit het, isch dr Forster vo dr Admiralidäät als offizielle wüsseschaftlige Begläiter engaschiert worde. Är und si Soon Georg häi Daagebüecher gfüert, en ethnografischi und naturkundligi Sammlig aagläit und dr Georg het Hunderti vo Zäichnige gmacht. Mit dr Veröffentligung häi si en internazionale Ruef überchoo, si aber finanziell strapaziert bliibe und häi iiri Sammlig Stück für Stück müesse verchaufe. Dr Herzog Ferdinand vo Braunschweig het e Sammlig under de Freimuurer veraastaltet und d Familie het iiri Schulde chönne abzaale. Dr Forster isch im Novämber 1779 Brofässer für Naturkund und Mineralieforschig an dr Uniwersidäät Halle worde. Er het bis zu sim Dood im Joor 1798 z Halle gläbt und isch dört uf em Stadtgottesacker im Boge 44 begraabe worde.

Literatur 
 
 Michael E. Hoare: The Tactless Philosopher, Johann Reinhold Forster (1729-1798).  Hawthorn Press, Melbourne 1975, ISBN 0-7256-0121-3
 
 Georg Forster: Johann Reinholds Forster’s Reise um die Welt während den Jahren 1772 bis 1775 ,
 Erster Band, Berlin 1778, Digitalisat und Volltext im Deutschen Textarchiv, ISBN 978-3-941919-43-3,
 Zweiter Band, 1780, Digitalisat und Volltext im Deutschen Textarchiv, E-Book, ISBN 978-3-941919-44-0.

Weblingg 

 
 http://www.jstor.org/pss/3995408?cookieSet=1

Hochschuellehrer z Dütschland
Entdecker
Naturforscher
Captain Cook
Ufklärer
Freimuurer
Dütsche
Maa
Geistliger